**BIZTONSÁGI ADATLAP**

készült a 1907/2006/EK, 2015/830/EU és a 1272/2008/EK rendelet szerint

**1. szakasz: Az anyag/keverék és a vállalat/vállalkozás azonosítása**

**1.1. Termékazonosító:** **TIS mosogatószer – Lemon**

**1.2. Azonosított felhasználás:** tisztítószer, kézi mosogatás

**Ellenjavallt felhasználás:** fentitől eltérő

**1.3. A biztonsági adatlap szállítójának adatai:**

**GIRONDE Kozmetikai és Háztartás-vegyipari Termékeket Gyártó és Forgalmazó Kft.**

H-3333 Terpes, Petőfi út 2 – 4.

Telefon: +36 36 561 310; Fax: +36 36 371 022

honlap: www.gironde.hu

**A biztonsági adatlapért felelős személy elérhetősége:** info@gironde.hu

**1.4. Sürgősségi telefon: Egészségügyi Toxikológiai Tájékoztató Szolgálat (ETTSZ):**

napközben 06 (1) 476-6464

éjjel-nappal hívható száma: 06 (80) 20 11 99

**2. szakasz: A veszélyek meghatározása**

**2.1. Az keverék osztályozása:** a 1272/2008/EK (CLP**[[1]](#footnote-1)**)rendelet szerint **a termék nem veszélyes keverék.**

**Osztályozás a CLP szerint:** nem szükséges

**2.2. Címkézési elemek:**

**Piktogram:** nem szükséges.

**Figyelmeztetés**: nem szükséges.

**Veszélyeire/kockázatra figyelmeztető H-mondat:** nem szükséges.

**Óvintézkedésre vonatkozó P-mondatok:**

**P102** Gyermekektől elzárva tartandó.

**P305+P351+P338** SZEMBE KERÜLÉS ESETÉN: Több percig tartó óvatos öblítés vízzel.

Adott esetben a kontaktlencsék eltávolítása, ha könnyen megoldható.

Az öblítés folytatása.

**P401** Tárolás: +5°C feletti hőmérsékleten

**2.3. Egyéb veszély**

**Fizikai-kémiai veszély:** nem lép fel.

**Egészségkárosító veszély:** szembe jutva irritálhat.

**Környezetkárosító hatás:** előírásszerű kezelés, tárolás és ártalmatlanítás esetén a környezetkárosító hatás kockázatával nem kell számolni.

**PBT, vPvB értékelés:** nem alkalmazható.

**3. szakasz: Összetétel vagy az összetevőkre vonatkozó adatok**

**3.1. Kémiai jelleg:** keverék, vivőanyag: víz.

**Összetétel a 648/2004/EK rendelet szerint:**

<5%: anionos felületaktív anyagok, <5%: nemionos felületaktív anyag, Parfum (Limonene), Benzyl Alcohol, Colorant (CI 19140)

| **Veszélyes összetevő** | **Koncentráció** | **CLP: osztály, kategória, H-mondat** |
| --- | --- | --- |
| nátrium 4-(C10-13)alkil-benzolszulfonát\*[[2]](#footnote-2)  CAS-szám: 25155-30-0  EU-szám: 246-680-4 | <5 % | CLP: Acute Tox. 4 (oral, dermal),  H302, H312; Eye Irrit. 2, H319 |
| nátrium alkil(C12-14)-éter-szulfát\*[[3]](#footnote-3)  CAS-szám: 68891-38-3  EU-szám: 500-234-8 | <1 % | CLP: Skin Irrit. 2, H315; Eye Dam. 1; H318;  Aquatic Chronic 3, H 412 |

**\*** harmonizált uniós osztályozással nem rendelkező anyag, besorolásuk gyártói

A gyártó más veszélyes összetevő jelenlétét nem jelzi, egyéb összetevők nem tekinthetők a hatályos jogszabályok szerint veszélyes anyagnak vagy koncentrációjuk a termékben nem éri el azt a mértéket, amely fölött jelenlétét a veszélyesség szerinti besorolásnál fel kell tüntetni, illetve figyelembe kell venni.

A fenti veszélyjelek és H-mondatok a tiszta komponensekre vonatkoznak, a termék veszélyesség szerinti besorolását a 2. szakasz adja meg. A H-mondatok teljes szövegét lásd a 16. szakaszban.

**4. szakasz: Elsősegély-nyújtási intézkedések**

**Általános tudnivalók:** A sérültet távolítsuk el a veszély forrásától. Az elszennyeződött ruházatot és lábbelit le kell venni. Eszméletlen vagy görcsös állapotban lévő sérülttel folyadékot itatni vagy annál hányást kiváltani nem szabad!

**4.1. Az elsősegély-nyújtási intézkedések ismertetése**

**Belélegzés esetén:** nem releváns expozíció, a sérültet friss levegőre kell vinni.

**Bőrrel való érintkezés esetén:** folyó vízzel le kell öblíteni.

**Szembe kerülése esetén:** alapos, több percig tartó szemöblítést kell végezni folyóvízzel a szemhéjszélek széthúzása és a szemgolyó állandó mozgatása közben. Panasz, tünet állandósulása esetén szakorvos segítségét kell kérni!

**Lenyelés esetén**: a szájat azonnal öblítsük vízzel, majd igyunk vizet, forduljunk orvoshoz, mutassuk meg a címkét és vagy a biztonsági adatlapot.

**4.2. A legfontosabb – akut és késleltetett – tünetek és hatások:** szembejutva irritálhat, károsodást okozhat hosszas és tartós érintkezés esetén.

**4.3. A szükséges azonnali orvosi ellátás és különleges ellátás jelzése:** ha tünetek jelentkeznek, vagy mérgezés gyanúja merül fel, azonnal hívjunk orvost, és mutassuk meg a termék címkéjét, illetve biztonsági adatlapját. **Megjegyzés az orvos számára:** kezeljen a tüneteknek megfelelően.

**5. szakasz: Tűzvédelmi intézkedések**

**5.1. Megfelelő oltóanyag:** a környezetben égő anyagok alapján kell meghatározni.

**Alkalmatlan oltóanyag:** nem ismert.

**5.2. A keverékből származó különleges veszélyek**: nem ismert.

**5.3. Javaslat a tűzoltóknak:** a védőfelszereléseket a környezetben égő anyagok alapján kell meghatározni. Védőruha és a környezet levegőjétől független légzőkészülék javasolt.

**Egyéb információ:** a termék nem tűzveszélyes, nem robbanásveszélyes, nem öngyulladó.

**6. szakasz: Intézkedések véletlenszerű expozíciónál**

**6.1. Személyi óvintézkedések, egyéni védőeszközök és vészhelyzeti eljárások:** ügyeljünk a csúszásveszélyre, ha a szembefröccsenés veszélye fennáll, akkor védőszemüveg használata szükséges.

**6.2. A területi elhatárolás és a szennyezés mentesítés módszerei és anyagai**

Nagy mennyiségű kiömlött készítményt inert folyadékfelszívó anyaggal (pl. homok, föld, diatomaföld) kell felitatni, összegyűjteni, megfelelően címkézve tárolni és a helyi előírásoknak megfelelően megsemmisíteni. Kis mennyiségű terméket sok vízzel le kell öblíteni.

**6.3. A területi elhatárolás és a szennyezés mentesítés módszerei és anyagai:** nagy mennyiségű terméket mechanikusan össze kell gyűjteni. A maradékot bő vizes felmosással lehet feltakarítani.

**6.4. Hivatkozás más szakaszokra:** lásd még a 7., 8. és 13. szakaszokat.

**7. szakasz: Kezelés és tárolás**

**7.1. A biztonságos kezelésre irányuló óvintézkedések:** kövessük a címkén található használati utasítást!

**Tűz- és robbanásvédelem:** speciális intézkedés nem szükséges.

**7.2. A biztonságos tárolás feltételei, az esetleges összeférhetetlenséggel együtt**

Gyermekek kezébe nem kerülhet! Ajánlott tárolási hőmérséklet: 5°C felett.

**7.3. Meghatározott végfelhasználás:** mosogatószer. A felhasználók mindig olvassák el a használati útmutatót, és tartsák be a biztonságos kezelésre és felhasználásra vonatkozó utasításokat.

**8. szakasz: Az expozíció ellenőrzése/egyéni védelem**

**8.1. Ellenőrzési paraméterek/foglalkozási expozíciós határértékek:** (a munkahelyi levegőben megengedett határérték): nincs.

**Rendelkezésre álló DNEL**[[4]](#footnote-4) **, NOAEL**[[5]](#footnote-5) **és PNEC**[[6]](#footnote-6)  **értékek:**

**Nátrium 4-sec-alkil(C10-13)benzolszulfonát:** NOAEL (orális, patkány): 125 mg/ttkg/nap

**Nátrium-alkil(C12-14)-éter-szulfát**

DNEL (hosszú távú/belégzés, szisztémás hatás): 175 mg/m3, foglalkozásszerű felhasználó

DNEL (hosszú távú/belégzés, szisztémás hatás): 52 mg/m3, lakossági felhasználó

DNEL (hosszú távú, dermális expozíció, szisztémás hatás): 2750 mg/ttkg/nap, foglalkozásszerű felhasználó

DNEL (hosszú távú, dermális expozíció, szisztémás hatás): 1650 mg/ttkg/nap, lakossági felhasználó

DNEL (hosszú távú, orális expozíció, szisztémás hatás): 15 mg/ttkg/nap, lakossági felhasználó

PNEC (édesvíz): 0,24 mg/l; PNEC (édesvízi üledék): 5,45 mg/kg

PNEC (STP): 10 g/l, PNEC (talaj): 0,946 mg/kg

**8.2. A munkavégzés feltételei:** a használat során be kell tartani a vegyi anyagokkal folytatott tevékenységek általános biztonsági és higiénés előírásait.

**8.3. Személyi védelem**

**Műszaki intézkedések:** nem szükséges.

**Higiéniai intézkedések:**

* Tartsuk távol élelmiszerektől, italoktól és takarmányoktól.
* Körültekintő munkával, használattal kerüljük el a termék szembejutását!

**Személyi védőfelszerelések lakossági felhasználás esetén:**

* **Légutak védelme:** nem szükséges.
* **Kézvédelem:** érzékeny bőrű személyeknek védőkesztyű használata ajánlott.
* **Szemvédelem:** nem szükséges. Nagy mennyiségek kezelése esetén mentesítéskor szorosan záródó védőszemüveg/védőálarc használata ajánlott.

**8.4. Környezetvédelem:** ne engedjük, hogy a hígítatlan termék, ill. nagy mennyiségek a csatornába, víztestekbe jusson.

**9. szakasz: Fizikai és kémiai tulajdonságok**

**9.1. Az alapvető fizikai és kémiai tulajdonságokra vonatkozó információk**

Halmazállapot: folyékony

Megjelenési forma: viszkózus folyadék

Szín: áttetsző, sárga

Szag: a termékre jellemző

Szagküszöb: nincs meghatározva

pH-érték: 4 – 7 (10 g/l oldat, 20°C-on)

Forrás/dermedéspont: nincs adat

Lobbanáspont: nem releváns

Gyúlékonyság: nem gyúlékony

Bomlási hőmérséklet: nincs adat

Öngyulladás: a termék nem öngyulladó

Robbanásveszély: nem lép fel, nem robbanásveszélyes

Robbanási határok: nincs adat

Oxidáló tulajdonság: nem jellemző

Gőznyomás: nincs adat

Sűrűség: nincs adat

Gőzsűrűség: nincs adat

Bepárlási sebesség: nem releváns

Oldhatóság: vízben jól oldódik

Megoszlási hányados: nincs adat

Kifolyási idő: min. 20 sec

Oldószertartalom: 0,00%

**9.2. Egyéb információ:** nincs adat, nem áll rendelkezésre vagy nem releváns

**10. szakasz: Stabilitás és reakciókészség**

**10.1. Reakciókészség:** nem ismert, nem jellemző.

**10.2. Kémiai stabilitás:** közönséges körülmények (szokásos hőmérséklet-, és nyomásviszonyok, valamint a 7. szakaszban előírt tárolási körülmények) között a termék stabil.

**10.3. A veszélyes reakciók lehetősége:** savak, oxidálószerek.

**10.4. Kerülendő körülmények:** fagy,extrém hőhatás.

**10.5. Nem összeférhető anyagok:** savak.

**10.6. Veszélyes bomlástermékek:** normál körülmények között nem ismert.

**11. szakasz: Toxikológiai adatok**

**11.1. Toxikológiai hatásokra vonatkozó információk:** célzott toxicitási vizsgálatokat nem végzetek. Megítélése az összetevőkre vonatkozó toxikológiai adatok, osztályozások, koncentrációviszonyok alapján a CLP-rendeletnek megfelelően történt, a termék egészségi veszélyt nem jelent.

**Primer irritációs hatások:**

**Bőr:** nem irritál. **Szem:** irritálhat tartós és többszöri érintkezés esetén.

**Szenzibilizáció:** szenzibilizáló hatás nem ismert.

**Toxikokinetika, metabolizmus, eloszlás:** nem ismert.

**Ismételt dózisú toxicitás:** nem ismert.

**CMR hatások (rákkeltő, mutagén, reprodukciót károsító):** nem ismert.

**További információ:** előírás- és rendeltetésszerű használat esetén, a rendelkezésünkre álló információk és tapasztalatok szerint egészségkárosító hatás veszélyének kockázatával nem kell számolni.

**12. szakasz: Ökológiai információk**

**12.1. Az ökotoxikológiai hatásokra vonatkozó információ:** célzott vizsgálatokat nem végeztek. Megítélése az összetevőkre vonatkozó ökotoxikológiai adatok alapján a CLP-rendeletnek megfelelően történt, a termék nem veszélyes a környezetre.

**12.2. Perzisztencia és lebonthatóság:** a termékben lévő egyéb felületaktív anyag(ok) megfelel(nek) a 648/2004/EK rendeletben előírt biológiai lebomlási kritériumoknak. Az ezt alátámasztó adatok mindenkor a tagállamok illetékes szerveinek a rendelkezésére állnak, és közvetlen kérésükre vagy a tisztítószer gyártó kérésére megtekinthetők.

**12.3. Bioakkumulációs képesség:** nincs adat.

**12.4. A talajban való mobilitás:** nincs adat.

**12.5. A PBT és vPvB értékelés:** nem alkalmazható.

**12.6. Egyéb információk:** nincs adat.

**13. szakasz: Ártalmatlanítási szempontok**

**13.1. Hulladékkezelési szempontok:** a termék maradékainak és hulladékainak kezelésére a 98/2001. (VI.15.) Kormányrendeletben foglaltak az irányadók. A termék hulladékának besorolása a 72/2013. (VIII.27.) VM rendelet alapján történt. A hulladékkulcs felhasználási terület és a körülmények folytán változhat. Kis mennyiségek háztartási hulladékként kezelhetőek.

**13.2. A termék hulladékának besorolása/hulladékkulcs/EWC-kód:**

07 06 99 zsírok, kenőanyagok, szappanok, mosószerek, fertőtlenítőszerek és kozmetikumok gyártásából, kiszereléséből, forgalmazásából és felhasználásából származó hulladék

**A vízzel alaposan kitisztított, hulladékká vált csomagolóanyag besorolása:**

15 01 02 műanyag csomagolási hulladék

A csomagolási hulladékkal kapcsolatos hulladékgazdálkodási tevékenységet a 442/2012. (XII.29.) Kormányrendelet szabályozza.

**14. szakasz: Szállításra vonatkozó információk**

A termék a veszélyes áruk nemzetközi szállítását szabályozó egyezmények szerint (ADR/RID, IMDG, IATA/ICAO) **nem** **veszélyes áru.**

**15. szakasz: Szabályozással kapcsolatos információk**

**15.1. A keverékkel kapcsolatos biztonsági, egészségügyi és környezetvédelmi előírások/jogszabályok**

**Vonatkozó közösségi joganyagok**

REACH rendelet: 1907/2006/EK és módosításai; CLP-rendelet: 1272/2008/EK és módosításai

Tisztítószer-rendelet: 648/2004/EK és módosításai

**Vonatkozó nemzeti joganyagok**

Tisztítószerek: 270/2005. (XII.15.) Korm. rendelet a mosó- és tisztítószerek hatóanyagai biológiai lebonthatóságának ellenőrzéséről és az információszolgáltatás rendjéről; 329/2012. (XI.16.) Korm. rendelet a mosó- és tisztítószerek forgalombahozatalának feltételeiről és az ellenőrzés rendjéről

Munkavédelem: az 1993. évi XCIII. törvény a munkavédelemről; 25/2000. (IX.30.) EüM-SzCsM együttes rendelet a munkahelyek kémiai biztonságáról; 33/1998. (VI.24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről; 3/2002. (II.8.) SzCsM-EüM együttes rendelet a munkahelyek munkavédelmi követelményeinek minimális szintjéről;

Kémiai biztonság: 2000. évi XXV. törvény a kémiai biztonságról és módosításai, a veszélyes anyagokkal és a veszélyes készítményekkel kapcsolatos egyes eljárások, illetve tevékenységek részletes szabályairól szóló 44/2000. (XII.27.) EüM rendelet és módosításai

Környezetvédelem: 1995. évi LIII. törvény a környezet védelmének általános szabályairól; 2012. évi CLXXXV. törvény a hulladékokról; 98/2001. (VI.15.) Korm. rendelet a veszélyes hulladékkal kapcsolatos tevékenységek végzésének feltételeiről; 72/2013. (VIII.27.) VM rendelet a hulladék jegyzékről;

Tűzvédelem: az 1996. évi XXXI. törvény a tűz elleni védekezésről, a műszaki mentésről és a tűzoltóságról; 28/2011. (IX.9.) BM rendelet

**15.2. Kémiai biztonsági értékelés:** nem készült.

**16. szakasz: Egyéb információk**

Az adatlap a termék normál körülmények között történő felhasználására és kezelésére vonatkozó információkat tartalmazza. Minden olyan alkalmazás esetén, amikor a terméket más anyaggal elegyítik, illetve olyan eljárásokat alkalmaznak, amelyek nem felelnek meg az adatlapban foglaltaknak, a teljes felelősség a felhasználót terheli. A biztonsági adatlapban foglalt információk, adatok és ajánlások ismereteink legjaván alapszanak és azokat a kiadás időpontjában pontosnak, helytállónak ismerjük, de a javaslatainkért, és az ajánlásainkért garanciát vállalni nem tudunk, hiszen a felhasználás körülményei hatáskörünkön kívül esnek.

A felhasználó saját felelősségére dönt az említett információk alkalmazásáról, a termék felhasználásáról. Az adatlap nem jelenti bármilyen jogi kötelezettség vagy felelősség vállalását a bármilyen körülmények között történő használatból, illetve helytelen használatból adódó következményekért.

**16.1. A 3. szakaszában szereplő rövidítések és H-mondatok szövege:**

**A CLP veszélyességi osztályok rövidítései:** (a rövidítések utáni (1 -4) számok, az osztályon belüli kategóriát jelölik meg, a nagyobb számok kisebb veszélyt jelentenek):

Skin Irrit.: bőrirritáció; Eye Dam.: szemkárosító; Acute Tox.: akut toxicitás, orális: szájon át; dermal: bőrön keresztül; Aquatic Chronic: a vízi környezetre veszélyes, hosszú távú veszélyt jelent.

H302 Lenyelve ártalmas.

H315 Bőrirritáló hatású.

H312 Bőrrel érintkezve ártalmas.

H318 Súlyos szemkárosodást okoz.

H412 Ártalmas a vízi élővilágra, hosszan tartó károsodást okoz.

**16.2. Adatlaptörténet:** ezen adatlap a gyártó adatai alapján készült 2015. április 18-án, melyet felülvizsgáltak 2019. május 27-én.

1. **C**lassification, **L**abelling and **P**ackaging, 1272/2008/EK rendelet és módosításai [↑](#footnote-ref-1)
2. 4-(C10-13)alkil-benzolszulfonsav és nátrium-hidroxid reakciótermékeként képződik a termék előállítása során [↑](#footnote-ref-2)
3. Egyéb név: alkoholok, C12-14, etoxilált, szulfátok, nátrium sók [↑](#footnote-ref-3)
4. DNEL/DERIVED NO EFFECT LEVEL - a humán expozíció származtatott hatásmentes szintje [↑](#footnote-ref-4)
5. NOAEL: No Observable Adverse Effect Level: az a dózisszint melynél káros hatás nem észlelhető [↑](#footnote-ref-5)
6. PNEC: PREDICTED NO EFFECT CONCENTRATION, az adott ökoszisztémára károsan még nem ható, becsült küszöbkoncentráció [↑](#footnote-ref-6)